CELEX: 32014R0305
Language: mt
Date: 2014-03-25 00:00:00
Title: Regolament ta’ Implimentazzjoni tal-Kummissjoni (UE) Nru 305/2014 tal- 25 ta’ Marzu 2014 dwar l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi tal-għalf għall-ispeċijiet tal-annimali kollha ħlief ir-ruminanti, il-majjali u t-tjur  Test b’relevanza għaż-ŻEE

26.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 90/12
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 305/2014
   tal-25 ta’ Marzu 2014
   dwar l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi tal-għalf għall-ispeċijiet tal-annimali kollha ħlief ir-ruminanti, il-majjali u t-tjur
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, ġiet ippreżentata applikazzjoni għall-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju. Flimkien ma’ dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               Dik l-applikazzjoni tikkonċerna l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi fl-għalf għall-ispeċijiet kollha tal-annimali, li għandhom jiġu kklassifikati fil-kategorija tal-addittivi “addittivi teknoloġiċi”, il-grupp funzjonali “addittivi tal-ħżin f’sajlo”. L-applikazzjoni tinkludi wkoll użi oħra tal-istess sustanzi li għalihom s’issa għadha ma ttieħdet l-ebda deċiżjoni. L-addittiv ġie awtorizzat għal għaxar snin bir-Regolament ta’ Implimentazzjoni tal-Kummissjoni (UE) Nru 1222/2013 (2) għar-ruminanti, il-majjali u t-tjur.
            
         
               (4)
            
            
               Fl-opinjoni tagħha tas-16 ta’ Novembru 2011 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, fil-kundizzjonijiet ta’ użu proposti, l-aċidu propjoniku, il-propjonat tas-sodju u l-propjonat tal-ammonju ma għandhomx effetti negattivi fuq is-saħħa tal-annimali, is-saħħa tal-bniedem jew l-ambjent. Ikkonkludiet ukoll li s-sustanzi jtejbu l-istabbiltà aerobika ta’ materjali faċli biex jinħażnu f’sajlos. L-Awtorità tqis li ma hemmx bżonn ta’ rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodi ta’ analiżi tal-addittivi tal-għalf imressaq mil-Laboratorju ta’ Referenza stabbilit bir-Regolament (KE) Nru 1831/2003.
            
         
               (5)
            
            
               Il-valutazzjoni tas-sustanzi kkonċernati turi li l-kundizzjonijiet għall-awtorizzazzjoni, kif stipulat fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta’ dawn is-sustanzi għandu jiġi awtorizzat kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Is-sustanzi speċifikati fl-Anness, li jiffurmaw parti mill-kategorija tal-addittivi “addittivi teknoloġiċi” u mill-grupp funzjonali “addittivi tal-ħżin f’sajlo”, huma awtorizzati bħala addittivi fl-għalf tal-annimali, suġġetti għall-kundizzjonijiet stipulati f’dak l-Anness.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Marzu 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  Ir-Regolament ta’ Implimentazzjoni tal-Kummissjoni (UE) Nru 1222/2013 tad-29 ta’ Novembru 2013 dwar l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi tal-għalf għar-ruminanti, il-majjali u t-tjur (ĠU L 320, 30.11.2013, p. 16).
   
      (3)  The EFSA Journal 2011; 9(12):2446.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  L-età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem il-perjodu ta’ awtorizzazzjoni
               
            
                  mg/kg tal-għalf komplut b’kontenut ta’ umdità ta’ 12 %
               
            
                  
                     Kategorija ta’ addittivi teknoloġiċi. Grupp funzjonali: addittivi tal-ħżin f’sajlo
                  
               
            
                  1k280
               
               
                  —
               
               
                  Aċidu propjoniku
               
               
                  
                               
                           
                           
                              
                                 Kompożizzjoni tal-addittiv
                              
                              Aċidu propjoniku ≥ 99,5 %
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Aċidu propjoniku ≥ 99,5 %
                              C3H6O2 Nru CAS: 79-09-4
                              Residwu mhux volatili ≤ 0,01 % meta mnixxef b’140 C sa piż kostanti
                              Aldeidi ≤ 0,1 % espressi bħala formaldeid
                              Prodott b’sinteżi kimika
                           
                        
                               
                           
                           
                              
                                 Metodu tal-Analiżi
                                  (1)
                              
                              Il-kwantifikazzjoni ta’ aċidu propjoniku bħala aċidu propjoniku totali f’addittivi tal-ikel, taħlitiet minn qabel, għalf: Kromatografija b’Fażi Likwida ta’ Rendiment Għoli (HPLC-RI) b’indiċi rifrattiv li teskludi l-joni
                           
                        
               
                  L-ispeċijiet tal-annimali kollha ħlief ir-ruminanti, il-majjali u t-tjur
               
               
                  —
               
               
                  —
               
               
                  —
               
               
                  
                              1.
                           
                           
                              L-użu fl-istess waqt ta’ aċidi organiċi oħra fid-dożi massimi permessi huwa kontraindikat.
                           
                        
                              2.
                           
                           
                              L-addittiv għandu jintuża f’materjal faċli biex jinħażen f’sajlo (2).
                           
                        
                              3.
                           
                           
                              L-użu fl-istess waqt ma’ sorsi oħra tas-sustanzi attivi ma għandux jaqbeż il-kontenut massimu awtorizzat.
                           
                        
                              4.
                           
                           
                              Għas-sikurezza: waqt l-immaniġġar għandhom jintużaw protezzjoni għan-nifs, protezzjoni għall-għajnejn, ingwanti u lbies protettiv.
                           
                        
               
                  Il-15 ta’ April 2024
               
            
                  1k281
               
               
                  —
               
               
                  Propjonat tas-sodju
               
               
                  
                               
                           
                           
                              
                                 Kompożizzjoni tal-addittiv
                              
                              Propjonat tas-sodju ≥ 98,5 %
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Propjonat tas-sodju ≥ 98,5 %
                              C3H5O2Na
                              Nru CAS: 137-40-6
                              Telf fit-tnixxif ≤ 4 % iddeterminat permezz ta’ tnixxif għal sagħtejn f’temperatura ta’ 105 °C
                              Insolubbli fl-ilma ≤ 0,1 %
                              Prodott b’sinteżi kimika
                           
                        
                               
                           
                           
                              
                                 Metodu tal-Analiżi
                                  (1)
                              
                              Kwantifikazzjoni tal-propjonat tas-sodju fl-addittiv tal-għalf:
                              
                                          (1)
                                       
                                       
                                          Kromatografija b’Fażi Likwida ta’ Rendiment Għoli b’sejba tal-indiċi rifrattiv li teskludi l-joni (HPLC-RI) – biex jiġi ddeterminat il-propjonat totali; u
                                       
                                    
                                          (2)
                                       
                                       
                                          spettrometrija tal-assorbiment atomiku, AAS (EN ISO 6869) – biex jiġi ddeterminat is-sodju totali.
                                       
                                    Kwantifikazzjoni tal-propjonat tas-sodju bħala aċidu propjoniku totali f’taħlitiet minn qabel, għalf: Kromatografija b’Fażi Likwida ta’ Rendiment Għoli b’indiċi rifrattiv li teskludi l-joni (HPLC-RI)
                           
                        
               
                  L-ispeċijiet tal-annimali kollha ħlief ir-ruminanti, il-majjali u t-tjur
               
               
                  —
               
               
                  —
               
               
                  —
               
               
                  
                              1.
                           
                           
                              L-użu fl-istess waqt ta’ aċidi organiċi oħra fid-dożi massimi permessi huwa kontraindikat.
                           
                        
                              2.
                           
                           
                              L-addittiv għandu jintuża f’materjali li faċli jinħażnu f’sajlo (2).
                           
                        
                              3.
                           
                           
                              L-użu fl-istess waqt ma’ sorsi oħra tas-sustanzi attivi ma għandux jaqbeż il-kontenut massimu awtorizzat.
                           
                        
                              4.
                           
                           
                              Għas-sikurezza: waqt l-immaniġġar għandhom jintużaw protezzjoni għan-nifs, protezzjoni għall-għajnejn, ingwanti u lbies protettiv.
                           
                        
               
                  Il-15 ta’ April 2024
               
            
                  1k284
               
               
                  —
               
               
                  Propjonat tal-ammonju
               
               
                  
                               
                           
                           
                              
                                 Kompożizzjoni tal-addittiv
                              
                              Preparazzjoni ta’ propjonat tal-ammonju ≥ 19,0 %, aċidu propjoniku ≤ 80,0 % u ilma ≤ 30 %
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Propjonat tal-ammonju: C3H9O2N
                              Nru CAS 17496-08-1
                              Prodott b’sinteżi kimika
                           
                        
                               
                           
                           
                              
                                 Metodu tal-Analiżi
                                  (2)
                              
                              Kwantifikazzjoni tal-propjonat tal-ammonju fl-addittiv tal-għalf:
                              
                                          (1)
                                       
                                       
                                          Kromatografija b’Fażi Likwida ta’ Rendiment Għoli b’sejba tal-indiċi rifrattiv li teskludi l-joni (HPLC-RI) – biex jiġi ddeterminat il-propjonat totali; u
                                       
                                    
                                          (2)
                                       
                                       
                                          titrazzjoni bl-aċidu tal-kubrit u bl-idrossidu tas-sodju biex jiġi ddeterminat l-ammonju.
                                       
                                    Kwantifikazzjoni ta’ propjonat tal-ammonju bħala t-total ta’ aċidu propjoniku f’taħlitiet minn qabel, għalf: Kromatografija b’Fażi Likwida ta’ Rendiment Għoli b’indiċi rifrattiv li teskludi l-joni (HPLC-RI)
                           
                        
               
                  L-ispeċijiet tal-annimali kollha ħlief ir-ruminanti, il-majjali u t-tjur
               
               
                  —
               
               
                  —
               
               
                  —
               
               
                  
                              1.
                           
                           
                              L-użu fl-istess waqt ta’ aċidi organiċi oħra fid-dożi massimi permessi huwa kontraindikat.
                           
                        
                              2.
                           
                           
                              L-addittiv għandu jintuża f’materjali faċli biex jinħażnu f’sajlo (2).
                           
                        
                              3.
                           
                           
                              L-użu fl-istess waqt ma’ sorsi oħra tas-sustanzi attivi ma għandux jaqbeż il-kontenut massimu awtorizzat.
                           
                        
                              4.
                           
                           
                              Għas-sikurezza: waqt l-immaniġġar għandhom jintużaw protezzjoni għan-nifs, protezzjoni għall-għajnejn, ingwanti u lbies protettiv.
                           
                        
               
                  Il-15 ta’ April 2024
               
            
         (1)  Id-dettalji dwar il-metodi analitiċi jinsabu fl-indirizz tal-Laboratorju ta’ Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Foraġġ li faċli jinħażen f’sajlo: > 3 % karboidrati li jinħallu fil-materjal frisk (eż. pjanta sħiħa tal-qamħirrum, sikrana, ħafur jew polpa tal-pitravi), Ir-Regolament tal-Kummissjoni (KE) Nru 429/2008 (ĠU L 133, 22.5.2008, p. 1).